Diari Oficial de la Generalitat Valenciana


Sumari del DOGV 7682, del 21-12-2015 (2015/10372)

RESOLUCIÓ de 10 de desembre de 2015, de la Direcció General de l'Agència de Seguretat i Resposta a les Emergències, per la qual es publiquen la llistes d'aspirants declarats aptes i no aptes una vegada efectuada la prova de renovació de l'acreditació del personal del Servei Específic d'Admissió celebrada el 25 de novembre de 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10415


Data del document
:   10-12-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 10 de desembre de 2015, de la Direcció General de l'Agència de Seguretat i Resposta a les Emergències, per la qual es publiquen la llistes d'aspirants declarats aptes i no aptes una vegada efectuada la prova de renovació de l'acreditació del personal del Servei Específic d'Admissió celebrada el 25 de novembre de 2015. [2015/10529]  
La Resolució de 29 de setembre de 2015, de la Direcció General de l'Agència de Seguretat i Resposta a les Emergències (DOCV 7628, 2 d'octubre), va aprovar les bases generals i la convocatòria de la prova de renovació de l'acreditació del personal del servei específic d'admissió. Una prova destinada, sobretot, als aspirants declarats aptes en la convocatòria feta en el mes de novembre de 2011.  
La prova esmentada es va realitzar a les seus i en la data indicada en l'esmentada resolució, a les ciutats d'Alacant, Castelló de la Plana i València.  
La convocatòria constava d'una prova psicotècnica, la superació de la qual implicava la renovació de l'acreditació obtinguda fa quatre anys.  
D'acord amb l'article 8 de la Resolució de 29 de setembre de 2015, una vegada finalitzada la prova, la Direcció General de l'Agència de Seguretat i Resposta a les Emergències farà pública la relació d'aspirants que l'han superada. La comissió avaluadora farà públiques les llistes d'aspirants qualificats aptes als taulers d'anuncis de la direcció general de les tres províncies, així com en qualsevol altre lloc que es considere convenient per a la seua millor difusió. De la mateixa manera, la indicada llista es publicarà en el Diari Oficial de la Comunitat Valenciana.  
Per tot això, i d'acord amb l'article 8 adés citat, en relació amb l'article 30 i 34.3.m del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat, i l'article 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Publicar, a proposta de la comissió avaluadora a què es refereix l'article 11 de la Resolució de 29 de setembre de 2015, el llistat d'aspirants qualificats d'aptes (annex I d'aquesta resolució) i el llistat d'aspirants considerats no aptes (annex II), una vegada efectuada la correcció de la prova psicotècnica feta el dia 25 de novembre de 2015, per a la renovació de l'acreditació del personal del Servei Específic d'Admissió.  
  
  
Segon  
Els aspirants considerats no aptes podran interposar recurs potestatiu de reposició davant el director general de l'Agència de Seguretat i Resposta a les Emergències, en el termini d'un mes des de la publicació d'aquesta resolució en el Diari Oficial de la Comunitat Valenciana.  
  
Tercer  
En el termini d'un mes computat des de la publicació de la present resolució, els aspirants declarats aptes podran presentar en les dependències de la Direcció General de l'Agència de Seguretat i Resposta a les Emergències a Alacant, Castelló i València, una fotografia mida de carnet per a l'expedició de l'acreditació del Servei Específic d'Admissió. En el cas que en el termini esmentat no l'aporten, la referida acreditació s'expedirà amb la foto anterior.  
L'aspirant aprovat haurà de comunicar a la Direcció General de l'Agència de Seguretat i Resposta a les Emergències si desitja rebre l'acreditació per correu o per entrega personal.  
Per a la retirada de l'acreditació esmentada caldrà abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, l'interessat haurà d'acreditar, així mateix, el pagament previ d'aquella taxa davant l'òrgan competent per a la seua expedició.  
  
València, 10 de desembre de 2015.- El director general de l'Agència de Seguretat i Resposta a les Emergències: José María Ángel Batalla.